Rock the River SA Nuwejaarsfees 2011/12
31 Desember 2011 – 2 Januarie 2012
By die hek
In 2011 sal die Rock the River SA Fees voortbou op die vorige sukses van die vorige twee jare en weer poog om vir partytjiegangers ’n opwindende alternatief te bied tot konvensionele Nuwejaarspartytjies. Die organiseerders het in 2009 die eerste keer die gaping in die mark raakgesien en van toe af elke jaar ’n heerlike buitelugfees gereël wat feesgangers toelaat om jolyt te maak in ’n veilige, natuurlike omgewing. Hierdie jaar se Rock the River SA Nuwejaarsfees vind plaas vanaf die 31ste Desember tot die 2de Januarie by die Cape Town Ostrich Ranch, ’n blote 20 minute buite Kaapstad op die N7, Weskus se kant toe.
Tans sluit die bevestigde groepe wat aan RTR SA 2011 gaan deelneem die volgende in (onderworpe aan verandering): Fokofpolisiekar, Hog Hoggidy Hog, Reburn, Half Price, Peachy Keen, Stonecollar, The Modes (PE), Junkyard Lipstick, CY.STR, Jackal & Wolf, Thought Police, Witness to Wolves, Boombox Troopers, Cannon, Smugg Juggler, Woodstock Mafia, Signal Hill, Dustland Express, My Flawless Ending, Fingers in the Sky, ’n platejoggie groep van by RubaDub and Basscore, asook the 420 Comedy Troop. Verdere kunstenaars sal op ’n latere stadium bevestig word.